
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 10Pc/6/2024 3824200775 12. 09. 2024 JUDr. Katarína Zajacová ECLI:SK:OSPD:2024:3824200775.4
Uznesenie Okresný súd v Prievidzi v právnej veci osoby oprávnenej na výživné A. B., nar. XX.XX.XXXX, bytom C. D., C. XX proti osobe povinnej platením výživného E. F., nar. X.X.XXXX, bytom D., A. XXX/XX/X, o určení vyživovacej povinnosti, takto rozhodol: I. S c h v a ľ u j e zmier, ktorým sa osoba povinná platením výživného, E. F., nar. X.X.XXXX z a v ä z u j e platiť na výživu osoby oprávnenej na výživné, A. B., nar. XX.XX.XXXX výživným v sume 110,- eur mesačne od 7.2.2024 vždy do 25. dňa v mesiaci vopred do rúk osoby oprávnenej na výživné. II. Zročné výživné za obdobie od 7.2.2024 do 12.9.2024, vrátane výživného za mesiac október 2024, v celkovej sume 587,17 eur súd p o v o ľ u j e osobe povinnej platením výživné splácať v mesačných splátkach po 10,- eur spolu s bežným výživným počnúc mesiacom október 2024 do rúk osoby oprávnenej na výživné s tým, že omeškanie s platením jednej splátky má za následok splatnosť celého plnenia. odôvodnenie: 1. Osoba oprávnená na výživné sa podaným návrhom domáhala určenia vyživovacej povinnosti osoby povinnej platením výživného z dôvodu zvýšenia nákladov na jej materiálne zabezpečenie v súvislosti so štúdiom na OA v Prievidzi. Vyživovacia povinnosť osoby povinnej platením výživného doposiaľ určená nebola. Trovy konania neuplatnila. 2. V priebehu konania účastníci o vyživovacej povinnosti osoby povinnej platením výživného uzatvorili dohodu, ktorú súd vo forme zmieru v znení uvedenom vo výrokovej časti tohto rozhodnutia schválil podľa ust. § 148 ods. 2 CSP, pretože nebol v rozpore s ust. § 62 ods. 1, 2, 4, 5 Zákona o rodine. Poučenie: Proti tomuto rozhodnutiu odvolanie nie je prípustné (§ 355 ods. 2, § 357 CSP). Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2024:3824200775.4 (dáta aktuálne k 4. 11. 2026). Záväzné je znenie zverejnené súdom.




